cyanic-selkie/wikianc huggingface dataset:
Bruntisen
Bruntisen er ein isbrem som ligg langs kysten av Antarktis ved Coats Land mellom Dawson-Lambton-breen og Stancomb-Wills-bretunga. Han vart namngjeven av UK Antarctic Place-Names Committee etter David Brunt, ein britisk meteorolog, som var fysikk-sekretær i Royal Society i 1948–57, ansvarleg for starten på Royal Society Expedition som vitja denne isbremmen i 1955.
Blåkronetanagar
Blåkronetanagar (Anisognathus melanogenys) er ein iaugefallande fugl i tanagarfamilien som er endemisk for Colombia med utbreiing avgrensa til eit lite område lengst nord i landet, Sierra Nevada de Santa Marta.
Skildring
Storleiken på populasjonen er ikkje kjent, men han er rekna å vere vanleg i det litle utbreiingsområdet. Trenden er minkande. Han er klassifisert som livskraftig.
Dick Heckstall-Smith
Biografi
I 1967 vart Heckstall-Smith medlem av bluesrockbandet til John Mayall, Bluesbreakers. Denne jazz-orienterte utgåva av bandet inkluderte òg trommeslagaren Jon Hiseman, bassisten Tony Reeves og den framtidige Rolling Stones-gitaristen Mick Taylor. Dei gav ut albumet Bare Wires i 1968.
Grensevakt
Grensevakt er nasjonale tryggingsstyrkar som utfører kontroll langs ei landegrense. Grensevakter er ofte militære, og har politimyndigheit. Nokre av dei kan også ha oppgåver som kystvakt og redningstenester. Mellom oppgåvene til grensevakter er kontroll med kven som kryssar grensa og med kva varer, og å hindra smugling og ulovleg innvandring.
Grensevakta i Noreg
I Noreg vart ordet «grensevakt» først brukt i 1905, under unionsforhandlingane med Sverige. Under første verdskrig var det ikkje utstasjonert norske grensevakter langs grensa mot Sverige, men marinen patruljerte i dei norske farvatna for å sikra Noreg sin nøytralitet, og at andre land sine båtar ikkje kom inn i norske farvatn utan lov. I byrjinga av 1920-åra vart grensevakter set til å vakta grensene langs Sovjetunionen. Desse grensevaktene vart òg utstasjonert under andre verdskrig.
The Hangman's Beautiful Daughter
Bakgrunn
Albumet inneheld ei rekkje strekt draumeaktige Robin Williamson-songar, som «The Minotaur's Song», ein surrealistisk varieté-parodi sungen frå synspunktet til minotauren. Midtpunktet er Mike Heron sin «A Very Cellular Song», ein 13 minuttar lang refleksjon om livet, kjærleiken og amøbane, med ein kompleks struktur som omfattar ein bahamansk spiritual («I Bid You Goodnight», opphavleg spelt inn av The Pinder Family ). Den siste delen av «A Very Cellular Song», «May the Long Time Sun Shine», vert stundom omtalt som ein sikh-hymne eller ei irsk velsigning, men er i røynda ein original song skriven av Mike Heron. Den lagdelte produksjonsstilen til albumet var basert på teknikkar med fleirsporsinnspeling og ei lang rekkje forskjellige instrument frå heile verda, som sitar, gimbri, shenai, oud, cembalo, panfløyte og kazoo.
The Aquarian Age
The Aquarian Age var eit engelsk psykedelisk rockeband seint i 1960-åra skipa av John «Twink» Adler.
I tillegg til Twink, som spelte forskjellige instrument, spelte Clem Cattini trommer, John Wood frå Tomorrow bass og Nicky Hopkins piano. Hopkins vart sidan ein av dei mest etterspurte studiopianistane på slutten av 60-talet og fram til 1980-åra.
Guineabukta
Øyar
Det ligg fleire øyar i bukta. Dei største ligg i ei øyrekkje som går i sørvestleg-nordaustleg retning, og er ein del av den vulkanske Kamerunlinja.
Kasusstyring
Kasusstyring er når eit verb, ein preposisjon eller eit adjektiv styrar kasusen til det etterfølgjande substantivet. Kasus uttrykkjer grammatisk funksjon samstundes som verb, adjektiv og preposisjonar endrar den grammatiske funksjonen til det etterfølgjande substantivet. Altså vert det sagt at desse styrar kasusen til det etterfølgjande substantivet. Det er særs sentralt i språk med fleire kasus, til dømes russisk, islandsk og finsk.
Kasusstyring på tysk
Kasusstyring har ei særs sentral rolle i tysk grammatikk. Til dømes vil verbet helfen (hjelpe) styre dativ, altså tek verbet alltid eit dativsobjekt.
Det afghanske flagget
Historiske flagg
Gjennom tidene har det afghanske flagget hatt ei rekkje ulike utformingar. Fargane raudt, svart, grønt og kvitt har gått igjen, med ulike former for kongevåpen. I 1929 blei den svart botnfargen endra til ein trikolor. Frå 1974 blei dei tre loddrette stripene vend vassrett og den grøne stripa utvida. I oktober 1978 blei eit helt nytt raudt flagg innført som spegla det nye kommunistiske styret. Tre vassrette striper blei gjeninnførte i april 1980, med eit nytt segl. I april 1992, etter at det sovjetstøtta regimet fall, blei seglet erstatta av den muslimske truvedkjenninga. Eit våpen med truvedkjenninga blei ført frå desember 1992 til september 1996. Frå 1996 til 2001, under det islamistiske talibanstyret, var flagget heilt kvitt med den muslimske truvedkjenninga i svart. I 2001 blei eit vassrettstripa flagg gjeninnført, og i 2002 blei det erstatta av ein ny trikolor.
Eurovision: Europe Shine a Light
Bakgrunn
Dette var fjerde gongen at EBU arrangerte eit spesialprogram innan Eurovision Song Contest; tidlegare hadde det vore tre show i høve 25-årsjubileet, 50-årsjubileet og 60-årsjubileet til tevlinga.
Musculus trapezius
Utspring og feste
Muskelen spring ut frå midtlinja av kroppen frå hovudskallen og ned til der korsrygger byrjar. Øvst byrjar han i det ytre nakkebeinsutspringet, protuberantia occipitalis externa, som er eit beinframspring ein kan kjenne nedst medialt på nakkebeinet. Vidare går han ut frå nakkeaponevosen ''lig. nucheale, og sist ut frå ryggtaggane processi spinosi C7–Th12'', som tyder frå den øvste ryggtaggen ein klarer å kjenne til der ribbeina sluttar.
Belg
Belg (av norrønt belgr) kan visa til ulike typar kapsel, pose eller ilåt som inneheld luft og kan pressast saman.
For dyreskinn kan det visa til pelsen på eit levande dyr, eit heilt skinn som er rengt av eit dødt dyr, eller ein sekk laga av eit belgflådd skinn. I gammal tid blei slike belgar mykje brukt til transport av varer, til å bere barn i eller til å stikka bein og underkropp i under kjøring i sterk vinterkulde.
Kogalym
Kogalym (russisk Когалым) er ein by i Khanty-Mansia i Russland med om lag 60 000 innbyggjarar. Han ligg ved elva Ingujagun, rundt 320 km nordaust for Khanty-Mansijsk.
Rock Me Baby
Tidlegare songar
Lil' Son Jackson sin «Rockin' and Rollin'» var inspirert av tidlegare bluessongar. Mange songar frå 1920- til 1940-åra har kombinasjonar av rock, roll, baby og mama i tittelen og teksten, men instrumentalt er dei forskjellig frå «Rock Me Baby», «Rock Me» og «Rockin' and Rollin'». Big Bill Broonzy sin «Rockin' Chair Blues» frå 1940 nyttar ofte linja «rock me baby» som i «Rock me baby now, rock me slow ... now rock me baby, one time before you go» (OKeh 6116). Arthur Crudup sin «Rock Me Mama» frå 1944 er basert på songen til Broonzy og nyttar det same refrenget, men nytta «mama» i staden for «baby» (Bluebird 34-0725). Curtis Jones sin «Roll Me Mama» frå 1939 deler eit par av linjene («like a wagon wheel», «ain't got no bone») med «Rockin' and Rollin'» (Vocalion 4693).
Kylling bru
Andre verdskrigen
Under andre verdskrigen vart brua underminert av tyskarane. Ho var klar til å sprengast om naudsynt, men vart spart.
Dotsonisen
Dotsonisen er ein isbrem som er kring 50 km brei mellom Martin Peninsula og Bear Peninsula på kysten av Marie Byrd Land i Antarktis. Han vart først kartlagt av U.S. Geological Survey frå flyfoto tekne av U.S. Navy Operasjon Highjump i januar 1947, og vart namngjeven av Advisory Committee on Antarctic Names etter løytnant William A. Dotson i US Navy, tidlegare øvstkommanderande for isobservasjonseininga til Naval Oceanographic Office. Han omkom i ein flystyrt i Alaska i november 1964 medan han var på eit isobservasjonsoppdrag.
Omleiringa av Philippsburg
Omleiringa
Den 17. juli hadde franskmennene kome seg gjennom forsvarsverka kring festninga til den indre festningsvollen, og truga hjartet av festninga. Etter å mislukkast i å få kontrakt med Eugene, gjekk Wuttgenau og d'Asfeld med på å overgje seg tidleg den 18. juli.
John Hanning Speke
John Hanning Speke var ein offiser i Den britisk-indiske hæren. Han er best kjend for tre oppdagingsreiser i Afrika der han leita etter kjeldene til Nilen, og for å vera den første europearen som nådde fram til Victoriasjøen. Han er òg kjend for den hamittiske hypotesen frå 1863 der han meinte at folkegruppa tutsi stamma frå den bibelske figuren Ham, og hadde lysare hud og meir «europeiske» trekk enn andre afrikanske folk, som hutuane. Denne rasistiske teorien var seigliva, men blei sidan tilbakevist.
MS «Baronen» (1994)
5. januar 2000 grunnstøtte «Baronen» ved Flesland og fekk skade styrbord på skrog og propell.
Fylkesveg 33 i Telemark
Fylkesveg 33 i Telemark går mellom Buer og Riis i Skien kommune. Vegen er 1,2 km lang.
Esher
Byen voks etter at han vart stoppestad for skyssvogntrafikken på vegen mellom London og Portsmouth som seinare vart omdanna til ein A3-motorveg på midten av 1970-talet. På 1500-talet hadde kong Henrik VIII av England området som eit kongeleg jaktområde og det gjorde byen velståande. Clive av India bygde herskapsbustaden Claremont, og denne vart seinare ein kongeleg bustad som vart brukt av dronning Victoria av Storbritannia. Prins Leopold av Sachsen-Coburg levde her inntil han vart konge av Belgia. Dronning Victoria lånte ut huset til den franske eksilkongen Ludvig Filip av Frankrike og hustrua hans, Marie-Amelie, etter den franske revolusjonen av 1848.
Tick-Tock av Albina Grčić
Om songen
«Tick-Tock» var eit av fjorten bidrag som vart plukka ut av kringkastaren HRT til å delta i Dora 2021. Dora er ein årleg kroatisk songtevling der vinnaren får representere landet i Eurovision Song Contest.
Lygn
Lygn eller løgn er ein usann påstand eller erklæring framstilt som ei sanning. Lygn går føre seg mellom menneske når lygnaren seier noko han eller ho veit i røynda ikkje stemmer med dei faktiske tilhøva, med det føremål å få nokon til å tru det er sanning.
Lygn er ikkje det motsette av sanning. Lygna sitt motstykkje er oppriktigheit, eller ærlegheit. (Det motsette av sanning er usanning). Det går fint an å seia ei usanning utan å lyge. Ein kan vera i god tru, vera feilinformert, ha misforstått, feiltolka, vere ført bak lyset av andre, og liknande.
Ein person som lid av ein indre tvang til å lyge blir kalla mytoman eller - noko misforstått - lystlygnar.
Hans Henrich Maschmann
Frå 1818 underviste Maschmann i kjemi ved Det Kongelige Frederiks Universitet i den norske hovudstaden, såvel som ved Den Militære Høiskole. Saman med økonomen Gregers Fougner Lundh og astronomen Christopher Hansteen fekk han i 1823 etablert tidsskriftet 'Nytt magasin for naturvidenskapene'.
Redningsvest
Påbod i Noreg
I mars 2015 kom påbodet då Stortinget vedtok at alle ombord i fritidsbåtar i fart måtte bera redningsvest, unntatt fritidsbåter over 8 meter. SV, Høgre og Framstegspartiet gjekk i mot forbodet, medan Miljøpartiet Dei Grøne sikra fleirtal.
Große Bärenkopf
Fjelltoppen vart vitja fyrste gongen den 18. september 1869 av den tyske fjellklatraren Karl Hofmann og kjøpmannen Johann Stüdl, i fylgje med fjellførarane Thomas Groder og Josef Schnell frå landsbyen Kals am Großglockner. Det var elles same dagen dei fire også vart fyrstebestigarar av Klockerin og Hintere Bratschenkopf, nord for Große Bärenkopf.
Marie Amalie Landmark
Marie Amalie Landmark vaks opp på Tysse i Fjaler kommune i Sunnfjord og vart buande der heile livet.
Mario Monti
13. november 2011 blei Monti beden om å danne ei ny regjering i Italia etter at Silvio Berlusconi trekte seg som statsminister. Han gjekk inn i stillinga 16. november 2011.
Wheatstraw Suite
Wheatstraw Suite er det fjerde albumet til det amerikanske progressiv bluegrass-bandet The Dillards, gjeve ut i 1968. Det er det første albumet til The Dillards der dei gjekk vekk frå den tradisjonelle bluegrass-stilen og nytta i staden fullt orkester, elektriske instrument og stundom trommer.
Dunstable
Dunstable ligg på den austlege ytterkanten av Chiltern Hills, ei rekkje av kalkavsettingar som er klårt synlege når ein kjem til byen nordfrå.
Peter Utaka
Peter Utaka er ein nigeriansk fotballspelar.
Lineært tidsinvariant system
Eit lineært tidsinvariant system (også kjent som eit LTI-system) er eit lineært og tidsinvariant system.
Eigenfunksjon og eigenverdiar for eit tidsdiskret LTI-system
som ved hjelp av den kommutative eigenskapen til foldningsoperatoren kan uttrykkast
Skeiselandskampen Noreg-Sverige-Nederland 1958
Skeiselandskampen Noreg-Sverige-Nederland 1958 fann stad på Bislett stadion i Oslo fredag 10. og laurdag 11. januar 1958. Landskampen vart vunnen av Noreg med 205 poeng, framfor Sverige 162,5 og Nederland 105,5 poeng. Kvart av deltakarlanda stilte med seks utøvarar som alle gjekk dei tre kortaste distansane, på den avsluttande 10 000-meteren deltok landa med fire mann kvar.
Sølsnes
Sølsnes er ein ferjestad på fylkesveg 64 ytst i Langfjorden i Molde kommune. Ferja kryssar Langfjorden til Åfarnes i Rauma kommune. Verdas første gassdrevne ferje, MF «Glutra», gjekk opphavleg i dette sambandet.
Shaanxi
Klima
Det nordlege Shaanxi er kaldt om vinteren, og svært varmt om sommaren. Vinter og vår er turre årstider. Sør for Qinlingfjella er klimaet subtropisk, denne delen av provinsen får størst nedbørsmegd.
Concordia-stasjonen
Concordia-stasjonen, som opna i 2005, er eit forskingsanlegg bygd 3233 meter over havet på Dome C på Antarktisplatået i Antarktis. Han ligg 1100 km innover frå den franske stasjonen Dumont D'Urville, 1100 kilometres innover frå den australske Casey-stasjonen og 1200 kilometres innover frå den italiensk Zucchelli-stasjonen ved Terra Nova Bay. Den russiske Vostok-stasjonen ligg 560 km unna og Den geografiske Sørpolen 1670 km unna. Anlegget ligg innanfor det australske kravområdet i Antarktis, Australsk Antarktis.
Miljø
Dome C har ikkje den katabatiske vinden som er typisk for kystområda i Antarktis på grunn av høgda og den relativt lange avstanden frå kanten av Antarktisplatået. Den typiske vindstyrken er 2,8 m/s.
Weißspitze
Weißspitze er eit 3 300 meter over havet høgt fjell i Venediger-massivet i Hohe Tauern i Alpane, i forbundslandet Salzburg i Austerrike. Fjellet er omgjeve av isbreane Frosnitzkees i nordaust, av Äußeres Mullwitzkees i nordvest og Zettalunitzkees i vest, samt i sør av restane av Garaneberkees.
Discovery av Electric Light Orchestra
Historie
Discovery vart mastra på ny som ein del av Epic/Legacy-serien i 2001. Av bonusspora var ein coverversjon av Del Shannon-klassikaren «Little Town Flirt», som vart påbyrjra under innspelinga av albumet, men ikkje gjort ferdig før det året albumet kom ut på ny i 2001.
Shy Limbs
The Shy Limbs gav berre ut to singlar før dei gav seg. Desse var «Reputation» med B-sida «Love». På sistnemnde så var Robert Fripp gjesteartist på sologitar. Den andre singelen var «Lady in Black» med B-sida «Trick or Two». The Shy Limbs var utan tvil inspirert av Procol Harum og songen «A Whiter Shade of Pale» då dei spelte in «Reputation», som er ein psykedelisk rockesong driven av eit orgel som kan minne om den meir kjende songen til Procol Harum.
Carla Sacramento
Aktiv
Under den neste verdsmeisterskapen i friidrett, i Aten den 5. august 1997, vann Sacramento 1500-meterløpet etter å ha slått Regina Jacobs, sveitsiske Anita Weyermann og spanske Maite Zúñiga I spurten. Ei veke seinare sette ho I Zürich personleg rekord på 800 meter med 1.58,94. 8. august 1998 sprang Sacramento sitt livs beste 1500 m då ho i eit stemne i Monaco vart klokka inn på 3.57,7. Ved europameisterskapen i Budapest to veker seinare hadde ho likevel lite å stille opp mot russiske Svetlana Masterkova i innspurten på 1500 m og måtte ta til takke med sølvmedaljen.
Daberspitze
Daberspitze er eit 3 402 meter over havet høgt fjell i Venediger-massivet i Hohe Tauern i Alpane, i forbundslandet Tirol i Austerrike. Fjelltoppen har form som eit kvasst horn og består av flat og oppsprokken skiferstein.
Thomas Cromwell
Kardinalens mann
På eit ukjent tidspunkt blei Cromwell introdusert for kardinal Thomas Wolsey, anten gjennom Gray-familien i Dorset som han gav råd i juridiske saker, eller gjennom fetteren sin Robert Cromwell, som var prest i Battersea under kardinal Wolsey. I alle høve gav han Wolsey råd i juridiske saker i 1520. Før 1519 hadde han gifta seg med dottera for ein tekstilhandlar, Elizabeth Wyckes (1489–1527). Dei fekk sonen Gregory og dei to døtrene Anne og Grace. Namnet Gregory var svært uvanleg i England i tudortida, og kan ha vore inspirert av Cromwell si reise til Roma i 1518/19, der han blei minna om at England var blitt kristna under pave Gregor den store.
Düsseldorfskulen
Soge
Düsseldorfskulen hadde ein avgjerande innverknad på den såkalla Hudson River-skulen i USA. Mange framståande USA-amerikanske målarar gjekk i lære i Düsseldorf, mellom dei George Caleb Bingham, Eastman Johnson, Worthington Whittredge og William Morris Hunt. Tyske Albert Bierstadt søkte, men kom ikkje inn. I staden vart USA-amerikanaren, vennen Worthington Whittredge, læraren hans så lenge han oppheldt seg i Düsseldorf.
Georges Seurat
Liv og gjerning
Seurat var fødd i Paris. Far hans var ein pensjonert rettstenar, som hadde spara i hop ein liten formue. Familien til mor høyrde heime mellom middelstanden. Mellom 1869 og 1876 gjekk Seurat på ulike gymnas, under Pariskommunen våren 1871 forlet Seurat-familien Paris og budde i Fontainebleau. Gjennom skuletida fekk han innsyn i målarkunsten gjennom ein morbror som dreiv tekstilhandel og elles var amatørmålar.
Siste leveåra
Seurat døydde av difteri i mai 1891.
H.L.A. Hart
Bakgrunn
Hart vart skrankeadvokat og praktiserte med suksess ved Chancery Bar frå 1932 til 1940. Han var god venn med blant anna Richard Wilberforce, Douglas Jay og Christopher Cox. Han tok i mot eit Harmsworth-stipend til Middle Temple og skreiv au litterær journalistikk for tidsskriftet John O'London's Weekly.
Akademisk karriere
Hart gav seg som Chair of Jurisprudence i 1969 og vart etterfulgt av Ronald Dworkin. Mellom 1973 og 1978 var Hart rektor ved Brasenose College, Oxford.
Filosofisk metode
Metoden til Hart kombinerte den nøye analysen av analytisk filosofi frå det tjuande hundreåret med den rettsvitskapelege tradisjonen til Jeremy Bentham, den store engelske juridiske, politiske og moralske filosofen. Rettsoppfatninga til Hart hadde parallellar til Pure Theory of Law formulert av den austerrikske rettsfilosofen Hans Kelsen, sjølv om Hart avviste fleire særtrekk ved denne teorien.
Slaget ved Guastalla
Slaglinjene
Området mellom Guastalla og Luzzara, inkludert to små demningar, og mange andre anlegg på land, vart nytta som dekke for dei forsvarande soldatane. Vest for Guastalla var ei slette strødd med krattskog ned mot Po, der dei allierte hadde ei båtbru for å få soldatane over elva. Mellom bruhovudet og festningsbyen Guastalla reiste dei ei rekkje forsvarsverk mellom dei to demningane, med ein stor redutt om lag halvvegs mellom brua og byen. Den allierte linja strekte seg frå landsbyen Piave, sør for Guastalla, rundt austsida og nordsida av byen, og enda med kavaleribataljonar ved slettene føre forsvarslinja mellom byen og brua. Øvstkommanderande var Karl Emmanuel, som leia senteret, med de Coigny i kommando over høgreflanken og de Broglie over venstreflanken. Morgonen 19. september sendte Karl Emmanuel tre regiment over Po for å passe på eit mogeleg austerriksk flankeåtak, som kunne kome seg forbi armeen hans og nå områda til Milano. Austerrikske soldatar vart sett på venstreflanken av Po den 18. september og forsterka uroa over denne mogelegheita.
Ettervekrnad
Etter dei allierte vinstane i 1733, hadde dei to sidene, mellom dette slaget og det i San Pietro, fått 12 000 mann drepne eller skadde, og felttoget i 1734 enda der det hadde byrja. Marskalk de Broglie skreiv at om slaget ikkje hadde vorte utkjempa, hadde verda blitt vinnaren.
Momodu Mutairu
Momodu Mutairu er ein tidlegare nigeriansk fotballspelar.
Ragdoll
Opphav
Daddy Warbucks blei så para med mora Josephine og systera Buckwheat. Resultatet var dei første kattane registrert som ragdoll. I kullet med mora kom Fugianna, ein brun bicolor hokatt, og med Buckwheat kom ein hokatt og ein hannkatt, Tiki og Kyoto (colorpoint og mitted). Desse tre kattane danna grunnlaget for det Ann Baker kalla light side og dark side av rasen. Dei tre første ragdoll-kattane var dermed ein av kvar av dagens variantar.
MS «Unika»
Båten vart forlenga i 1979 til 46 meter og kunne då ta ei last på 700 tonn. Båten gjekk i rute for Fylkesbaatane.
Grytten kraftverk
Grytten kraftverk er eit vasskraftverk i Rauma kommune i Møre og Romsdal. Kraftstasjonen ligg ved foten av fjellet Romsdalshorn.
Utbygginga av kraftverket er ei av dei meir kontroversielle vasskraftutbyggingane vi har hatt i Noreg. Sivil ulydnad var mellom tiltaka som vart nytta i forsøk på å stanse utbygginga.
Kraftverket har totalt ein midlare årsproduksjon på 585 GWh. Det er installert ein peltonturbin på 149 MW og verket er eigd av Statkraft med 88% og Tafjord-kraft med 12 %. Kraftverket starta produksjonen i 1975.
Buguruslan
Staden vart grunnlagd i 1748 og han fekk bystatus i 1781.
Austnordisk
Austnordisk er det eine språket som vart resultatet av delinga av urnordisk i ei austleg og ei vestleg grein, der den andre er vestnordisk, eller norrønt. Austnordisk er så opphavet til gammaldansk og gammalsvensk.
Rainerhorn
Rainerhorn vart vitja fyrste gongen den 10. august 1859 av dei austerrikske kartografane Franz Keil og Ignaz Wagl, som gav fjellet namn etter erkehertugen Rainer av Austerrike. Dei to vart leidde til topps av fjellførarane Bartlmä Steiner og Balthasar Ploner. Rudolf Spannangel og fjellførarane J. Unterwurzacher og J. Ensmann vart i 1892 dei fyrste som tok turen til topps om vinteren.
Camilla Carstens
Camilla Carstens er ein norsk tidlegare handballspelar som vart europameister i 1998. Ho spelte 13 landskampar og skåra 12 mål i tida 1998-2000.
Unionspartiet
Unionspartiet (òg kalla svenskepartiet) er nemninga som vert brukt om mindretalsgruppa i Riksforsamlinga på Eidsvoll 1814.
Johannes Vold
Landslagsspel
Vold spelte 3 landskampar i juni og juli 1973. Etter 1–1 mot Irland på Ullevaal stadion 6. juni 1973, vart det tap mot Danmark i København. Den 25. juli skåra han det fyrste målet då Nord-Korea vart slått 3–0 på Brann stadion i Bergen, Tor Egil Johansen og Svein Kvia skåra dei hine måla.
Adenbukta
Grenser
International Hydrographic Organization derfinerer grensene til Adenbukta som følgjer:
Ruzizi
Ruzizi eller Rusizi er ei elv mellom Sentral- og Aust-Afrika som renn frå Kivusjøen sørover til elvdeltaet ved Tanganyikasjøen.
Before We Were So Rudely Interrupted
Historie
Dette var ei gjenforeining av dei fem originale medlemane i Animals frå den første iknarnasjonen deira med Eric Burdon, Alan Price, Hilton Valentine, Chas Chandler og John Steel. Det var den første nye innspelinga deira sidan 1965. Bassisten Chandler produserte albumet for Barn Records.
Krasnokamsk
Krasnokamsk (russisk Краснока́мск) er ein by i Perm kraj i Russland med om lag 55 000 innbyggjarar. Han ligg ved elva Kama, rundt 30 km vest for Perm.
Drenovë
Ved folketeljinga i 2011 hadde den dåverande landkommunen Drenovë 5 581 innbyggjarar.
Musikkgruppa Tintern Abbey
Tintern Abbey var eit britisk psykedelisk rock-band som vart skipa seint i 1966 og som var aktive i 1967 og 1968. Bandet er best hugsa for singelen «Vacuum Cleaner», som har vore med på fleire samlealbum gjennom åra.
Historie
Tintern Abbey vart skipa av Don Smith etter å ha møtt David MacTavish på Overseas Visitors Club i Earl's Court i London. Smith henta inn John Dalton til badet etter eit møte i Cromwellian Club i South Kensington og Mactavish henta inn Stuart Mckay. Smith slutta i bandet etter dei gav ut «Beeside»/«Vacuum Cleaner» og hadde spelt inn songen «Snowman». MacTavish vart seinare medlem av bandet Big Bertha og Velvet Opera, sistnemnde med Paul Brett, som spelte gitar i Tintern Abbey mot slutten.
Shaka Samvat
Skotår samsvarer med dei i den gregorianske kalenderen.
Kallenamn
Utbreiing
I Europa i mellomalderen og seinare var tilnamn vanlege for å identifisera ein person, til dømes ut frå yrke (Smith, 'smed'), hårfarge (Brun) eller kvar dei kom frå (Scott, 'skotte'). Nokre av desse festa seg som offisielle slektsnamn.
Skedsmo Ishall
Skedsmo Ishall er ein ishall som ligg på Skedsmokorset i Lillestrøm kommune.
Filchner-Ronne-isen
Skildring
Sjøsida av Filchner-Ronne isbrem er delt inn i ein austleg (Filchner) del av Berkner Island. Heile isbremmen dekkjer kring 430 000 km², og er den nest største isbremmen i Antarktis, etter Rossisen. Han får istilførsel frå den kontinentale iskappa. Frå tid til tid, når skjerstress overgår styrken til isen, oppstår det sprekker og store isfjell kalvar frå isbremmen.
Nedbryting
Det internasjonale Filchner-Ronne Ice Shelf Programme (FRISP) vart sett i gang i 1973 for å studere isbremmen.
Ein studie publisert i Nature i 2012 av forskarar frå Alfred Wegener Institute for Polar and Marine Research i Tyskland, og finansiert av Ice2Sea-intiativet, har føresett at den 450 000 km² store isbremmen i Antarktis kjem til å forsvinne mot slutten av hundreåret og utgjere ein auke i havnivået på 4,4 mm kvart år fram til den tid.
Minóa Pediáda
Byar og tettstader
Dei største byane og tettstadene i kommunen er:
Nordiske greiner under vinter-OL 1980
50 km
<br style="clear:both" />
4x10 km stafett
<br style="clear:both" />
Wellingborough
På Elizabeth I si tid var sir Christopher Hatton Lord of the Manor i Wellingborough. Han var ein av sponsorane for ekspedisjonane til sir Francis Drake.
Under den engelske borgarkrigen var det berre ein mindre samanstøyt i byen, men dette fekk noko merksemd fordi soknepresten, Thomas Jones, vart teke med til Northampton av parlamentarianarane. Etter borgarkrigen oppstod det ein stor koloni av Diggers der.
NM i friidrett 1987
10 000 m
<br style="clear:both;" />
Stavhopp
<br style="clear:both;" />
Vithkuq
Vithkuq er ein tidlegare landkommune i regionen Korçë i Albania. Etter ei admininistrasjonsreform i 2014 inngår han som ei kommunaleining i kommunen Korçë.
Kamphaugitt-(Y)
Kamphaugitt-(y) er eit mineral som først gongen vart skildra av Gunnar Raade og Brastad i 1993 frå ein helvinførande skarnførekomst i Lier i Buskerud. Den kjemiske samansetjinga er Ca2Y2(CO3)4(OH)2·2–3H2O.
Staines
I 1894 vart byen eit ege distrikt i Middlesex. Då Stor-London vart ein egen region i 1965 vart det meste av Middlesex ein del av det, medan distriktet Staines vart overført til Surrey. I 1974 vart distrikta omorganisert, og byen vart ein del av Spelthorne.
Herrnhutismen
På 1740-talet framstod herrnhutismen i si mest radikale form, med til dels svermeriske og sensuelle innslag. Mystikk knytt til det heilage bryllaupet, Jesu sår og blod vart framtredande, Ein kunne snakke om Jesus som den «søte brudgommen» og seg sjølv som «blodigler» som levde av såra på Jesu kropp.
Elefantfuglar
Elefantfuglar eller madagaskarstrutsar er ein utdøydd fugleorden. Desse var kjempestore løpefuglar som levde på Madagaskar, men døydde ut for ca. 1000 år sidan. Dei vert rekna til dei ikkje-flygedyktige (ratite) fuglane, saman med mellom andre struts og moafuglar. Ein studie frå 2018 av fossile restar viser at det har vore tre forskjellige slekter av elefantfuglar, med fire artar. Tidlegare var arten elefantfugl, Aepyornis maximus, rekna som den største med kring tre meters høgde, studien gjev framlegg om ein annan art, Vorombe titan som den største. Det største kjende egget frå ein madagarskarstruts hadde eit volum på kring ni liter.
Hydroksylapatitt
Opp til 50% av knoklar etter vekt består av ei modifisert form av hydroksylapatitt (kjend som beinmineral). Karbonat-hydroksylapatitt, er ein karbonathaldig variant av hydroksylapatitt.
Huldreslått
Huldreslåttar er nemninga på slåttar som gjerne går på svært særeigne felestille, og dei har ord på seg for å vera svært gamle. I mange høve er det segner fest til slåttane, som fortel at dei er lært av huldrefolket eller dei underjordiske. Oftast har spelemennene høyrt slåttane når dei har vore einsame på fjellet, og så teke slåttane med seg til bygda att. Dei aller fleste huldreslåttane er gangarar, men det finst og nokre springarar mellom dei. Kivlemøyslåttane lyt reknast til huldreslåttane, både på grunn av alderen og felestillet. Slåttar som Fanitullen kan og reknast saman med desse, men i dette høvet er opphavet til slåtten djevelen, ikkje huldrefolket.
The Night av The Animals
Eric Burdon skreiv songen med John Sterling, som gav songen til Burdon etter at han skreiv noko av musikken og teksten om kona si Eva, som vitja familien sin i Sverige. Sterling snakka med ho på telefon kvar kveld då ho var borte.
Paignton
Paignton er ein kystby i Devon i England. I lag med Torquay go Brixham dannar han den sameinte styresmakta Torbay, som vart oppretta i 1998. Torbay-området er eit ferieområde kjend som Den engelske rivieraen. Paignton har litt over 50 000 innbyggjarar. Han har opphav som ein keltisk busetnad og vart først nemnd i 1086. Han voks som ein liten fiskarlandsby og ei ny hamn vart bygd i 1847. Byen fekk jernbanesamband i 1859, som knytte han til Torquay og London. Etter kvart som folketalet auka, vart han slått saman med landsbyane Goodrington og Preston.
Thor Erik Forsberg
Forsberg har yrkesutdanning som prosessoperatør. Han har arbeidd som miljøarbeidar, som fylkessekretær i Arbeidaranes Ungdomsfylking og som prosjektmedarbeidar i fagrørsla.
Princess Elisabeth-stasjonen
Stasjonen er kalla opp etter prinsesse Elisabeth av Belgia, barnebarnet Albert II av Belgia og dotter til prins Philippe, hertugen av Brabant.
Ski nye kyrkje
Ski nye kyrkje er ei arbeidskyrkje i Nordre Follo kommune i Viken fylke. Kyrkja vart oppført i 1988 og er utsmykka av Kirkelig kulturverksted.
Gustavsberg porslinsfabrik
Historie
Porselensfabrikken i Gustavsberg vart grunnlagd i 1825 av Samuel Öhman. Den snøgt veksande industristaden kom å bli dominert av progressive verkseigarar som gjorde Gustavsberg til eit mønstersamfunn. Den mest betydningsfulle av desse var Wilhelm Odelberg som var verksam frå 1869 til 1920-talet og som òg var riksdagsmann for dei konservative. Han styrte over Gustavsberg i ei patriarkalsk ånd, og for å sleppe innblanding frå kommunepolitikarane i Värmdö såg han til at Gustavsberg danna ein eigen kommune i 1902. Vilkåra for arbeidarane var då så gode i Gustavsberg at det varte til 1919 før ei fagforeining vart skipa, det vil seia nesten ein mannsalder seinare enn i resten av Sverige. Skipinga vart sett på med ublide auge frå fabrikkleiinga. I 1937 vart fabrikken seld til Kooperativa Förbundet.
Studioet
På Gustavsbergs Studio tok medarbeidarane fram forslag til nye seriar. Framfor alt var det ein verkstad for kunstgods. Symbolet var ein «G» og ei hand vart måla under kunststykket, noko som synte at det var eit unikt stykke i eit avgrensa opplag. Kunstnarane hadde stor skaparfridom i dette studioet.
Gustavsberg i dag
Delar av Gustavsbergs produksjon er utstilt på Gustavsbergs Porslinsmuseum.
Heim kyrkje
Heim kyrkje ligg i Heim kommune i Trøndelag fylke og er kyrkje for Heim sokn. Det var for liten plass i kyrkja på Kyrksæterøra som gjorde at Heim kyrkje vart bygd.
Vigdis Giltun
Giltun har vore medlem av kommunestyra i Onsøy og Fredrikstad.
Charles Austin
Aktiv
Austin byrja med høgdehopp i 1986, mellom anna for å få eit idrettsstipend som sikra han plass ved universitet. Den 7. august 1991 sette han landsrekord med 2,40 m i Zürich, ein rekord som framleis gjeld, 25 år etter. Få veker etter rekordhoppet i Zürich vann han gullmedaljen under verdsmeisterskapen i Tokyo etter å ha svinga seg over 2,38 m som den einaste, verdsrekordhaldaren Javier Sotomayor vart nummer to. Dei neste sesongane heldt han ikkje same høge nivå, delvis grunna skadar.
The Misunderstood
Classic Rock skreiv i juni 2010: «Sanninga er at dette bandet var så langt ute på eiga hand, så individuelle og nyskapande at du kan byrje å lure på omstenda som hindra dei frå bli det ikoniske namnet dei burde blitt.»
Historie
Bandet byrja i 1963 som eit av mange garasjeband skipa i USA etter den britiske bølgja. Dei flytta til London i 1966 med hjelp av manageren deira, John Peel, som seinare vart kjend som DJ på BBC Radio. I Storbritannia henta dei inn engelskmannen Tony Hill på rytmegitar. Hill og songaren Rick Brown skreiv songar i lag, i tillegg til at bassisten Steve Whiting var involvert i nokre av songane deira.
The Turning Point av John Mayall
Nyutgjevingar
I 2001 kom albumet ut på ein nymastra CD med tre bonusspor frå same konserten.
Nordisk meisterskap i sykling 1982
100 km lagtempo
<br style="clear:both;" />
Östliche Feuerstein
Den fyrste fjellturisten stod på vesttoppen den 14. september 1869. Det var historikaren Julius Ficker frå Innsbruck som hadde fylgje med fjellføraren Andrä Pfurtscheller.
Landslide av Fleetwood Mac
Andre versjonar
Songen er framført mange gonger på diverse songkonkurransar på TV.
NKVD
NKVD inkluderte det regulære politiet i Sovjetunionen (inkludert trafikkpoliti, brannvesen, grensevakter og arkivar) men er betre kjend for å drive Gulagsystemet og 'Hovuddirektoratet for statens tryggleik' (GUGB) som til slutt vart til Komiteen for Statens Sikkerhet, betre kjent som KGB.
Idar Ulstein
Idar Lars Ulstein var ein norsk bedriftsleiar og skipsingeniør fødd i Ulsteinvik i Ulstein. Han var son av Martin Ulstein (1893–1948) som grunnla Ulstein Mekaniske Verksted (seinare Ulstein Group) i 1917 og Inga Ulstein, fødd Knivsflå, (8. desember 1897-27. juli 1978), som var mangeårig styreleiar i bedrifta etter Martin sin død.
Ulstein var utdanna sivilingeniør ved skipsbyggarlinja ved Norges Tekniske Høgskole (noverande NTNU) i Trondheim. Han kom for fullt inn i Ulstein Group etter fullført utdanning i 1962, og var bedriftsleiar fram til han gjekk av som konsernsjef i 1997. Han gjekk deretter inn som styreleiar i konsernet, fram til 2011.
Lesnoj i Sverdlovsk oblast
Historie
Byen Sverdlovsk-45 var ein hemmeleg by fram til den russiske presidenten Boris Jeltsin i 1992 erklærte at slike byar kunne bruke dei historiske namna sine. Byen fanst ikkje på offisielle kart før då.
Qendër Bulgarec
Tidlegare administrativ inndeling
Fram til år 2000 var Qendër Bulgarec ein del av distriktet Korçë. Den dåverande landkommunen omfatta busetnadene:
Barnekonge
Fujiwara-klanen blei den styrande makta i Japan for lang tid framover då Fujiwara Yoshifusa blei regent ein barnekeisar i 858.
Bobbysocks
Bobbysocks var ein norsk duo som bestod av Hanne Krogh og Elisabeth Andreasson (seinare Andreassen).
Melodi Grand Prix 1985 og Eurovision Song Contest 1985
Under Melodi Grand Prix 1985 deltok Bobbysocks med songen «La det swinge», skriven av Rolf Løvland. Dei fekk hard konkurranse frå Anita Skorgan med songen «Karma», men vann til slutt fyrsteplassen og gjekk vidare til Eurovision Song Contest 1985 i Göteborg med «La det swinge». Her vann dei konkurransen med 123 poeng til saman - dette var Noreg sin fyrste siger i Eurovision Song Contest nokonsinne.
Oppfylgjarplater
Bobbysocks vart overrakt Peer Gynt-prisen under Peer Gynt-stevnet på Vinstra dette året. I januar 1986 vann dei Spellemannprisens heiderspris under Spellemannprisen 1985 saman med Rolf Løvland. Våren 1986 gav dei ut LP-en Waiting For The Morning som inkluderte singelen med same namnet. LP-en selde over 100.000 eksemplar berre i Noreg.
Herrebøe Fajansefabrikk
Andre namn knytt til Herrebøe er J.G. Krieb og skottane Joseph og Gunder Large.
Gansu
Økonomi
Om lag 20% av arbeidstakarane i provinsen arbeider i sekundærnæringane, som står for 45% av bruttonasjonalprodukt. Gansus økonomi er sterkt basert på gruvedrift og utvinning av mineral, spesielt av sjeldne jordmetall. Provinsen har større førekomstar av antimon, krom, kol, kobolt, kopar, flusspat, gips, iridium, jarnmalm, bly, kalkstein, kvikksølv, mirabilitt, nikkel, råolje, platina, magnetkis, wolfram og sink. Nikkelførekomstane er dei største i Kina og står for over 90% av Kinas totale nikkelreservar. To større olje- og naturgassfelt ligg i høvesvis Yumen og Changqing.
Kai Sjøberg
Fotball
År 1960 spelte Sjøberg fotball på laget til Hugin i divisjon 4. Frå 1961 til 1970 var han aktiv for IK Skeid, eit lag som i denne perioden var eitt av Noregs beste fotballag. År 1963 enda Oslo-laget på tredjeplass i 1. divisjon. Sesongen vart avslutta med cupfinale mot Fredrikstad FK på Ullevaal stadion. Her utlikna Sjøberg til 1–1 før spisskollega Pål Sæthrang avgjorde kampen til 2–1 i andre ekstraomgang. To år seinare måtte det tre finalekampar til før Skeid-spelarane kunne heve kongepokalen. Sjøberg bidrog med ei skåring i den fyrste finalekampen på Ullevaal stadion. I 1966 vart Skeid seriemeister for fyrste og siste gong. Saman med målvakta Kjell Kaspersen, stopparen Frank Olafsen, midtbanespelaren Trygve Bornø og spissmakkar Pål Sæthrang, utgjorde Skjøberg ryggrada i meisterlaget.
Line Henriette Hjemdal
Hjemdal vart vald inn på Stortinget frå Østfold fylke i 2005 og 2009, og sit i helse- og omsorgskomiteen.
Allison Moorer
Allison Moorer er ein USA-amerikansk singer-songwriter. Ho fekk kontrakt med MCA Nashville i 1997 og debuterte på den amerikanske Billboard Country-lista med debutsingelen «A Soft Place To Fall», som ho skreiv saman med Gwil Owen. Songen vart nytta i Robert Redford-filmen The Horse Whisperer og som følgje av dette vart han nominert til Oscarprisen for beste originale song i 1999. allison har spelt inn ti album og skrive songar som er spelte inn av Trisha Yearwood, Kenny Chesney, Miranda Lambert, Steve Earle og Hayes Carll.
Gotha
Gotha er ein by og ein kommune i landkrinsen Gotha i delstaten Thüringen i Tyskland. Kommunen har ei flatevidd på 69,6 km² og 45 000 ibuarar. Byen ligg 300 meter over havet i eit flatt jordbrukslandskap.
Kasolitt
Det er kjent frå fleire norske lokalitetar som eit omvandlingsprodukt av uraninitt.
I'm So Afraid
Bakgrunn
Buckingham spelte òg songen på solokonsertane sine, og gav songen ut på to konsertalbum som soloartist, Live at the Bass Performance Hall, Songs from the Small Machine: Live in L.A. og One Man Show. Songen omhandlar frykt og paranoia.
Struktur
Studioversjonen er spelt inn i g-moll, medan konsertversjonane vanlegvis er i f-moll. På nyare turnear har songen blitt spelt i d-moll.
Livny
Historie
I 1618 vart byen brend av Petro Konasjevytsj sine kosakkar. Krimtatarane gjekk til åtak på byen att i 1661 og brente han ned til grunnen. Så snart tataråtaka gav seg, starta ein velstandsperiode for byen. På 1800-talet var Livny ein stor rival for Jelets som det viktigaste handelssentrumet i området.
Confusion av Electric Light Orchestra
«Confusion» er ein song av Electric Light Orchestra (ELO) frå 1979 og den andre songen på albumet Discovery. Han vert framført med mellom anna akustisk gitar og vocoder.
Alfonso Cuarón
Prisar og utmerkingar
BAFTA-prisar:
Roan kyrkje
Det er kyrkjegard ved kyrkja.
Svein Flåtten
Svein Flåtten er ein norsk politikar frå Høgre. Han vart vald inn på Stortinget frå Vestfold fylke i 2001 og sat til 2017.
VM i friidrett 1991
Under meisterskapen vart sett tre verdsrekordar, alle av menn. Carl Lewis frå USA sette fyrst verdsrekord med 9,86 sekundar på 100 meter, før han så i lengdetevlinga hoppa lengre enn gjeldande verdsrekord, men likevel måtte sjå seg slått av landsmannen Mike Powell som nådde 8,95 m. Til sist sprang same Lewis sisteetappen for USA sitt firemannslag på 4x100 m stafett som fekk notert rekordtida 37,50 sekundar.
200 m
Finale: 27. august <br style="clear:left" />
Allschwil
Allschwil grensar både i i nordvest og sørvest til Frankrike, og i nordaust til kantonen Basel-Stadt.
VM i friidrett 1991
5000 m
Finale: 1. september <br style="clear:left" />
Kulestøyt
Finale: 31. august
Tikamp
Dato: 29. og 30. august <br style="clear:both" />
400 m
Finale: 27. august <br style="clear:left" />
Pål Sæthrang
Klubbspel
Etter å ha vorte norsk juniormeister med IK Skeid i 1962, var Sæthrang toppskårar då Skeid i 1963-sesongen enda på tredjeplass i 1. divisjon. Sesongen vart avslutta med cupfinale mot Fredrikstad FK på Ullevaal stadion. I det 118. minutt skåra Sæthrang og syrgde for Skeid-triumf 2–1. To år seinare skåra han det andre målet då Skeid vann 2–1 over SK Frigg i NM-finalen 1965. I 1966 vart Skeid seriemeister for fyrste og siste gong. Med sine 10 nettkjenningar var Sæthrang var meisterlaget sin toppskårar.
VM i friidrett 1991
10 km kappgang
Dato: 24. august <br style="clear:left" />
Kempston
Namnet ser ut til å opphavleg ha vore Kemestun. Det brytoniske ordet cambio tyder bøygt, medan tun er angelsaksisk for busetjing. Elva Great Ouse svingar kraftig ovanfor Bedford, og det er dette det blir vist til i namnet, «busetjinga der elva bøyer seg». Nokre meiner at keltarane kalla elva Cambita («den bøygde») i dette området.
Roots and Branches av The Dillards
Det var det første albumet til The Dillards på eit par år, etter dei banebrytande countryrock/bluegrass-albuma for Elektra, Wheatstraw Suite og Copperfields. Det var òg det mest suksessrike albumet deira og det einaste som gjekk inn på albumlista i USA, der det nådde 79. plassen.
Danny Carey
Han vart rangert blant dei 100 beste trommeslagarane gjennom tidene av magasinet Rolling Stone, der han fekk 26. plassen i 2016, og vert ofte vurdert på liknande lister av andre magasin.
The Diary of Horace Wimp
«The Diary of Horace Wimp» er ein song av Electric Light Orchestra frå 1979 på albumet Discovery, skriven av Jeff Lynne.
Dar Williams
Dorothy Snowden «Dar» Williams er ein USA-amerikansk singer-songwriter som har spesialisert seg på popfolk.
Mary Leakey
Gjennom karrieren oppdaga Leakey femten nye dyreartar og medverka til å namngje ei ny biologisk slekt. I 1972, etter at ektemannen døydde, blei Leakey leiar for utgravingane i Olduvai. Ho lærte også opp sonen Richard til å fortsetja den arkeologiske familietradisjonen.
Corby
Historie
Det er funne gjenstandar frå mesolittisk og neolittisk tid i området rundt Corby. Dei første teikna på permanent busetjing er blitt datert til langt seinare, til 700-talet då danar kom hit og grunnla Koris by. I Domesday Book (1086) er staden nemnt som Corbei.
Industrialisering
Corby hadde 1931 1600 innb., men vokste i de følgende fem år sterkt etter etablering av et skotsk stålverk. Bedriften tok med seg sine ansatte fra Skottland, og Corby ble en skotsk «enklave» i Midlands. Byen ble 1950 utpekt som new town med et planlagt folketall på 80 000. Stålverket ble imidlertid nedlagt 1979, og folketallet har i senere tid gått tilbake.
Tor-stasjonen
Tor-stasjonen er ein norsk stasjon i Dronning Maud Land heilt aust på Kronprinsesse Märtha Kyst ved Svarthamaren, oppretta i 1993. Han ligg 1625 meter over havet, kring 200 km frå kysten. Han er mindre enn den andre norske stasjonen, Troll og er berre i bruk om sommaren.
Steinestø–Knarvik
Historie
Sambandet Knarvik-Steinestø vart oppretta i 1956. Før den tid var kaien i Knarvik brukt for båtsamband til Bergen.
Rune Larsen
1970-talet
I 1967 vart Larsen journalist i Bergens Arbeiderblad, og rundt 1968 vart han med i KFUM i Bergen. Året etter vart han ein vedkjennande kristen, og oppteken av den sosialetiske sida ved kristendommen. Han gjekk bort ifrå pop-musikken og vart leiar for ungdomskoret Gospel i Bergen i 1969. Med dette koret laga han to LP-ar: Jeg vil tro (1970) og Syng en gledens sang (1972). I 1970 var Larsen for fyrste gong programleiar på NRK i programmet Gospel synger gospels. I 1969 gifte Larsen seg også med Edle Tornes. Paret fekk tre born: Kim, Line og Tonje.
Gjennom heile 1970-talet var Rune Larsen den mest selde kristne musikkartisten i Noreg. I 1978 vendte han så tilbake til journalistyrket, denne gongen i avisa Bergens Tidende. Saman med Trygve Thue laga han Speiderplaten i 1978, og året etter vart han sameint med Helge Nilsen att på albumet Barn av samme jord. Dette var ei veldedig plate som Bergens Tidende gav ut til inntekt for UNICEF.
Ymse
Larsen har delteke to gonger i Melodi Grand Prix. I 1977 deltok han med songen «Robåt rock». Her enda han på andreplass, berre slått av Anita Skorgan med «Casanova». I 1993 deltok han på nytt, denne gongen saman med Helge Nilsen. Songen deira, «Det skulle vært sommer», enda på sjuandeplass.
Frjazino
Frjazino (russisk Фря́зино) er ein by i Moskva oblast i Russland med om lag 55 000 innbyggjarar. Han ligg 25 km nordaust for Moskva. Byen ligg ved elva Ljubosejevka.
Kegelitt
Kegelitt er eit særs sjeldan sekundært blymineral, kjent frå den mineralrike førekomsten Tsumeb i Namibia. Samansetjinga er komplisert: Pb8Al4Si8(SO4)2(CO3)4(OH)8O20.
Verdspostforeininga
Den norske medlemskapen vert administrert av Samferdselsdepartementet saman med Posten Norge.
Münchenstein
Münchenstein er ein kommune i distriktet Arlesheim i kantonen Basel-Landschaft i Sveits. Kommunen har innbyggjarar  og eit areal på. Kommunesenteret ligg 297 meter over havet.
Fylkesveg 824 (fleirtyding)
Fylkesveg 824 finst i fleire fylke i Noreg:
Daniel Mahrer
Aktiv
I 1986-sesongen makta Mahrer ikkje å kome på pallen i noko verdscuprenn, men høyrde likevel med i verdseliten i utfor. Utover vinteren 1987 gjorde han det stadig betre i utforløypa, og hamna to gongar på andreplass og ein gong på tredjeplass i utfor i verdscupen.
Inga Marte Thorkildsen
Inga Marte Thorkildsen er ein norsk politikar frå Sosialistisk Venstreparti. Ho har vore representant på Stortinget frå Vestfold fylke sidan 2001 og gjekk etter stortingsvalet 2009 inn i sin tredje periode som Vestfold-representant. I perioden 2005-09 sat ho i energi- og miljøkomiteen, og var saksordførar for det såkalla Klimaforliket i Stortingets energi- og miljøkomité. Her leidde Thorkildsen forhandlingane på vegne av regjeringspartia.
Den australske regionen
Biologisk sett, deler den australske regionen ein felles evolusjonær historie og har biotopar for mange felles unike plantar og dyr. Nokre er vanlege i heile området, medan andre er spesifikke for visse delar, men deler eit felles opphav. Det biologiske skiljet mellom Australasia og Asia er Wallace-linja, som representerer grensa mellom to tektoniske plater. Sulawesi og Lombok ligg austom linja, og Borneo og Bali ligg vest for ho.
Tetrarkiet
Enden på tetrarkiet
Sommaren 307 marsjerte Galerius med ein større hær mot Roma, Maxentius gjorde som han hadde gjort mot Severus og muta ein stor del av Galerius sin soldatar til å desertera. Galerius blei nøydd til å trekkja seg tilbake. Under invasjonen frå austen blei Severus avretta, truleg etter ordre frå Maxentius. Samstundes var Maximian i Gallia for å unngå brot med Konstantin, ei forhandling som enda med at Konstantin gifta seg med Maximian si dotter Fausta, og Maximian utnemnde Konstantin til augustus. Men Konstantin forheldt seg likevel nøytral under Galerius sitt invasjonsforsøk. I 308 freista Maximian å gjera opprør mot sonen sin, men soldatane viste seg å vera lojale til den yngre keisaren, og Maximian måtte flykta til Gallia, der han kom under vernet til Konstantin.
Love Makes the World
Love Makes the World er det 16. studioalbumet til Carole King, gjeve ut i 2001. Det vart distribuert av Koch Records og var det første ho gav ut på hennar eige Rockingale Records. Dette er så langt det siste albumet ho har gjeve ut med nytt materiale.
Vidnoje
Vidnoje (russisk Ви́дное) er ein by i Moskva oblast i Russland med om lag 55 000 innbyggjarar. Han ligg tre kilometer sør for bygrensa til Moskva. Busetnaden starta som datsja-staden Rastorgujevo i 1902. Like ved er Gorki Leninskije, eit tidlegare herregods som Lenin nytta i sine siste år. Sukhanovka-fengselet vart grunnlagd av NKVD i 1938 på området til det gamle Jekaterinskaja Pustyn-klosteret. I 1949 vart busetnaden Vidnoje grunnlagd for arbeidarar ved den nybygde fabrikken til Moskva Koks- og Gassverk. Vidnoje fekk bystatus i 1965.
Valdres Skiferbrot
Ei rekke selskap og bedrifter har vore involvert i arbeidet med skiferstein frå gruvene i Valdres. Nokre av desse er:
Birsfelden
Birsfelden er ein kommune i distriktet Arlesheim i kantonen Basel-Landschaft i Sveits. Kommunen har innbyggjarar  og eit areal på. Kommunesenteret ligg 259 meter over havet.
Brentkrateret
Brentkrateret er eit fossilt meteorittkrater i Ontario i Canada. Krateret ligg nord for Cedar Lake i Algonquin provinspark. Det har ein diameter på 3,8 km og alderen er estimert til 396 ± 20 millionar år (midtre devontida). Krateret vart oppdaga på flyfoto i 1951.